ddrg/super_eurlex huggingface dataset:
Απόφαση του Συμβουλίου

της 17ης Δεκεμβρίου 2003

για υπογραφή και προσωρινή εφαρμογή των διμερών συμφωνιών μεταξύ της Ευρωπαϊκής Κοινότητας και ορισμένων τρίτων χωρών (Αζερμπαϊτζάν, Καζακστάν, Τατζικιστάν και Τουρκμενιστάν) για το εμπόριο κλωστοϋφαντουργικών προϊόντων

(2003/901/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη φράση,

την πρόταση της Επιτροπής,

Εκτιμώντας τα ακόλουθα:

(1) Η Επιτροπή διαπραγματεύθηκε εξ ονόματος της Κοινότητας διμερείς συμφωνίες για να επεκτείνει τις υφιστάμενες διμερείς συμφωνίες για το εμπόριο κλωστοϋφαντουργικών προϊόντων με ορισμένες τρίτες χώρες (Αζερμπαϊτζάν, Καζακστάν, Τατζικιστάν και Τουρκμενιστάν).

(2) Με την επιφύλαξη της πιθανούς σύναψής τους σε μεταγενέστερη ημερομηνία, οι συμφωνίες θα πρέπει να υπογραφούν εξ ονόματος της Κοινότητας.

(3) Είναι σκόπιμο να εφαρμοστούν οι συμφωνίες αυτές προσωρινά, από την 1η Ιανουαρίου 2004, εν αναμονή της περάτωσης των σχετικών διαδικασιών για την επίσημη σύναψή τους, υπό τον όρο της αμοιβαιότητας,

ΑΠΟΦΑΣΙΖΕΙ:

Άρθρο 1

Με την επιφύλαξη πιθανούς σύναψης σε μεταγενέστερη ημερομηνία, ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν, εξ ονόματος της Ευρωπαϊκής Κοινότητας, τις συμφωνίες για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και ορισμένων τρίτων χωρών (Αζερμπαϊτζάν, Καζακστάν, Τατζικιστάν και Τουρκμενιστάν).

Άρθρο 2

Υπό τον όρο της αμοιβαιότητας, οι συμφωνίες του άρθρου 1 εφαρμόζονται προσωρινά από την 1η Ιανουαρίου 2004 εν αναμονή της περατώσεως των διαδικασιών για τη σύναψή τους.

Τα κείμενα των συμφωνιών επισυνάπτονται στην παρούσα απόφαση.

Βρυξέλλες, 17 Δεκεμβρίου 2003.

Για το Συμβούλιο

Ο Πρόεδρος

G. Alemanno
Απόφαση της Επιτροπής

της 17ης Δεκεμβρίου 2003

που τροποποιεί την απόφαση 2001/574/ΕΚ για τον καθορισμό κοινού δείκτη φορολογικής σήμανσης του πετρελαίου ντίζελ και του φωτιστικού πετρελαίου

[κοινοποιηθείσα υπό τον αριθμό Ε(2003) 4607]

(2003/900/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 95/60/EΚ του Συμβουλίου, της 27 Noεμβρίου 1995, σχετικά με τη φορολογική σήμανση του πετρελαίου ντίζελ και του φωτιστικού πετρελαίου(1), και ιδίως το άρθρο 2 παράγραφος 2,

Εκτιμώντας τα ακόλουθα:

(1) Με την απόφαση 2001/574/ΕΚ της Επιτροπής(2), το προϊόν που προσδιορίζεται με το επιστημονικό όνομα N-αιθυλο-N-[2-(1-ισοβουτοξυαιθοξυ)αιθυλο]-4-(φαινυλαζω)ανιλίνη (Solvent Yellow 124) καθιερώθηκε ως κοινός δείκτης φορολογικής σήμανσης του πετρελαίου ντίζελ και του φωτιστικού πετρελαίου, και ορίστηκε επίπεδο σήμανσης τουλάχιστον 6 mg του δείκτη ανά λίτρο πετρελαιοειδούς. Εντούτοις, πρέπει να καθιερωθεί μέγιστο επίιπεδο σήμανσης 9 mg του δείκτη ανά λίτρο ορυκτού ελαίου φαίνεται να είναι απαραίτητη για την αντιμετώπιση ορισμένων αθέμιτων χρήσεων των πετρελαιοειδούς.

(2) Η απόφαση 2001/574/ΕΚ του Συμβουλίου πρέπει να τροποποιηθεί αναλόγως.

(3) Το μέτρο που προβλέπεται στην παρούσα απόφαση είναι σύμφωνο με τη γνώμη της επιτροπής ειδικών φόρων κατανάλωσης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το δεύτερο εδάφιο του άρθρου 1 της απόφασης 2001/574/ΕΚ αντικαθίσταται από το ακόλουθο κείμενο:"Τα κράτη μέλη καθιερώνουν ένα επίπεδο σήμανσης τουλάχιστον 6 mg και όχι περισσότερο από 9 mg του δείκτη ανά λίτρο πετρελαιοειδούς."

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Δεκεμβρίου 2003.

Για την Επιτροπή

Frederik Bolkestein

Μέλος της Επιτροπής

(1) ΕΕ L 291 της 6.12.1995, σ. 46.

(2) ΕΕ L 203 της 28.7.2001, σ. 20· απόφαση όπως τροποποιήθηκε τελευταία από την απόφαση 2002/269/ΕΚ (ΕΕ L 93 της 10.4.2002, σ. 6).
Απόφαση 2003/781/ΚΕΠΠΑ του Συμβουλίου

της 29ης Σεπτεμβρίου 2003

σχετικά με τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Πολωνίας σχετικά με τη συμμετοχή των πολωνικών ενόπλων δυνάμεων στις υπό την ηγεσία της Ευρωπαϊκής Ένωσης δυνάμεις στην Πρώην Γιουγκοσλαβική Δημοκρατία της Μακεδονίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 24,

τη σύσταση της προεδρίας,

Εκτιμώντας τα ακόλουθα:

(1) Στις 27 Ιανουαρίου 2003, το Συμβούλιο υιοθέτησε την κοινή δράση 2003/92/ΚΕΠΠΑ για τη στρατιωτική επιχείρηση της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας (ΠΓΔΜ)(1).

(2) Το άρθρο 8 της εν λόγω κοινής δράσης προβλέπει ότι οι λεπτομέρειες των ρυθμίσεων σχετικά με τη συμμετοχή τρίτων κρατών καθορίζονται βάσει συμφωνίας σύμφωνα με το άρθρο 24 της συνθήκης.

(3) Εν συνεχεία της απόφασης του Συμβουλίου της 18ης Μαρτίου 2003 με την οποία εξουσιοδοτείται ο Γενικός Γραμματέας/Ύπατος Εκπρόσωπος (ΓΓ/ΥΕ) να αρχίσει διαπραγματεύσεις, ο Γενικός Γραμματέας/Ύπατος Εκπρόσωπος διαπραγματεύθηκε συμφωνία μεταξύ της Ευρωπαϊκής Ένωσης και της Δημοκρατίας της Πολωνίας σχετικά με τη συμμετοχή των πολωνικών ενόπλων δυνάμεων στις υπό την ηγεσία της Ευρωπαϊκής Ένωσης δυνάμεις (EUF) στην Πρώην Γιουγκοσλαβική Δημοκρατία της Μακεδονίας.

(4) Η συμφωνία αυτή θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Ένωσης και της Δημοκρατίας της Πολωνίας σχετικά με τη συμμετοχή των πολωνικών ενόπλων δυνάμεων στις υπό την ηγεσία της Ευρωπαϊκής Ένωσης δυνάμεις (EUF) στην Πρώην Γιουγκοσλαβική Δημοκρατία της Μακεδονίας, εγκρίνεται εξ ονόματος της Ευρωπαϊκής Ένωσης.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Ευρωπαϊκή Ένωση.

Άρθρο 3

Η παρούσα απόφαση παράγει αποτελέσματα από την ημέρα της εκδόσεώς της.

Άρθρο 4

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 29 Σεπτεμβρίου 2003.

Για το Συμβούλιο

Ο Πρόεδρος

F. Frattini

(1) ΕΕ L 34 της 11.2.2003, σ. 26.
Απόφαση του Συμβουλίου

της 5ης Ιουνίου 2003

για τη σύναψη συμφωνίας σχετικά με την ανανέωση της συμφωνίας συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας

(2003/798/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170 παράγραφος 2 πρώτο εδάφιο πρώτη πρόταση, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Με την από 16 Νοεμβρίου 2000(2) απόφασή του, το Συμβούλιο ενέκρινε τη σύναψη συμφωνίας συνεργασίας στο πεδίο της επιστήμης και της τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας (στο εξής: "Ρωσία"). Η οδηγία τέθηκε σε ισχύ στις 10 Μαΐου 2001.

(2) Το άρθρο 12 στοιχείο β) της συμφωνίας ορίζει ότι: "Η παρούσα συμφωνία συνάπτεται για μια πρώτη περίοδο η οποία λήγει στις 31 Δεκεμβρίου 2002 και υπάρχει δυνατότητα ανανέωσης κατόπιν κοινής συμφωνίας μεταξύ των μερών για περαιτέρω χρονικά διαστήματα πενταετούς διάρκειας".

(3) Με ρηματική διακοίνωση της 19ης Σεπτεμβρίου 2002, το Υπουργείο Εξωτερικών της Ρωσικής Ομοσπονδίας ζητούσε ανανέωση της προαναφερόμενης συμφωνίας για μια επιπλέον πενταετία.

(4) Το ουσιαστικό περιεχόμενο της ανανεωμένης συμφωνίας θα ταυτίζεται με το ουσιαστικό περιεχόμενο της συμφωνίας που μόλις έληξε.

(5) Ενδείκνυται να εγκριθεί, εξ ονόματος της Κοινότητας, η συμφωνία για ανανέωση της συμφωνίας συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας,

ΑΠΟΦΑΣΙΖΕΙ:

Άρθρο 1

Η συμφωνία για ανανέωση της συμφωνίας συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας για μια επιπλέον πενταετία εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει το πρόσωπο(-α) που είναι αρμόδιο(-α) να υπογράψει τη συμφωνία, ώστε να εκφραστεί η συγκατάθεση της Κοινότητας προς δέσμευση.

Βρυξέλλες, 5 Ιουνίου 2003.

Για το Συμβούλιο

Ο Πρόεδρος

Μ. Στρατάκης

(1) Γνώμη που διατυπώθηκε στις 13 Μαΐου 2003 (δεν έχει ακόμα δημοσιευθεί στην Επίσημη Εφημερίδα).

(2) ΕΕ L 299 της 28.11.2000, σ. 14.
Απόφαση του Συμβουλίου

της 22ας Σεπτεμβρίου 2003

για την έγκριση της σύναψης από την Επιτροπή συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και της κυβέρνησης της Δημοκρατίας του Ουζμπεκιστάν σχετικά με τις ειρηνικές χρήσεις της πυρηνικής ενέργειας

(2003/744/Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,

την πρόταση της Επιτροπής,

Εκτιμώντας τα αλόλουθα:

(1) Σύμφωνα με τις οδηγίες του Συμβουλίου, που δόθηκαν με την απόφαση του Συμβουλίου της 26ης Ιουνίου 2000, η Επιτροπή διαπραγματεύθηκε συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και της κυβέρνησης της Δημοκρατίας του Ουζμπεκιστάν σχετικά με τις ειρηνικές χρήσεις της πυρηνικής ενέργειας.

(2) Πρέπει να εξουσιοδοτηθεί η Επιτροπή να συνάψει την εν λόγω συμφωνία,

ΑΠΟΦΑΣΙΖΕΙ:

Άρθρο μόνο

Η Επιτροπή εξουσιοδοτείται να συνάψει συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας (Ευρατόμ) και της κυβέρνησης της Δημοκρατίας του Ουζμπεκιστάν σχετικά με τις ειρηνικές χρήσεις της πυρηνικής ενέργειας.

Το κείμενο της συμφωνίας επισυνάπτεται στην παρούσα απόφαση.

Βρυξέλλες, 22 Σεπτεμβρίου 2003.

Για το Συμβούλιο

Ο Πρόεδρος

F. Frattini
Απόφαση του Συμβουλίου

της 29ης Σεπτεμβρίου 2003

για το διορισμό ενός τακτικού μέλους της Επιτροπής των Περιφερειών

(2003/699/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της γερμανικής κυβέρνησης,

Εκτιμώντας τα ακόλουθα:

(1) Την απόφαση 2002/60/EK του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά την παραίτηση του κ. Hans EVESLAGE, η οποία γνωστοποιήθηκε στο Συμβούλιο στις 8 Ιουλίου 2003, έμεινε κενή μια θέση τακτικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Ο κ. Ernst Walter GÖRISCH, δήμαρχος του Alzey/Land και αντιπρόεδρος της γερμανικής ένωσης δήμων και κοινοτήτων, διορίζεται τακτικό μέλος της Επιτροπής των Περιφερειών σε αντικατάσταση του κ. Hans EVESLAGE για το υπόλοιπο της θητείας του τελευταίου, δηλαδή έως τις 25 Ιανουαρίου 2006.

Βρυξέλλες, 29 Σεπτεμβρίου 2003.

Για το Συμβούλιο

Ο Πρόεδρος

F. Frattini

(1) ΕΕ L 24 της 26.1.2002, σ. 38.
Απόφαση του Συμβουλίου

της 2ας Οκτωβρίου 2003

για το διορισμό τριών τακτικών μελών των Κάτω Χωρών και τριών αναπληρωματικών μελών των Κάτω Χωρών της Επιτροπής των Περιφερειών

(2003/719/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της ολλανδικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά τη λήξη της θητείας της κας C.W. JACOBS, του κ. G. VAN KLAVEREN και του κ. J.H.J. VERBURG, κενώθηκαν τρεις θέσεις τακτικών μελών της Επιτροπής των Περιφερειών, καθώς και ότι, μετά τη λήξη της θητείας του κ. J. BOERTJENS, της κας M.N. KALLEN-MORREN και του κ. L.J.J. VAN NISTELROOIJ κενώθηκαν τρεις θέσεις αναπληρωματικών μελών, όπως γνωστοποιήθηκε στο Συμβούλιο στις 10 Σεπτεμβρίου 2003,

ΑΠΟΦΑΣΙΖΕΙ:

Άρθρο 1

α) Διορίζονται ως κύρια μέλη της Επιτροπής των Περιφερειών, για το υπόλοιπο της θητείας των αντικαθιστώμενων μελών, δηλαδή έως τις 25 Ιανουαρίου 2006:

1. ο κ. G.J. JANSEN, επαρχιακός επίτροπος της επαρχίας Overijssel, σε αντικατάσταση της κας C.W. JACOBS·

2. ο κ. P.A. BIJMAN, βουλευτής της επαρχίας Fryslân, σε αντικατάσταση του κ. G. VAN KLAVEREN·

3. ο κ. J.P.J. LOKKER, βουλευτής της επαρχίας Utrecht, σε αντικατάσταση του κ. J.H.J. VERBURG.

β) Διορίζονται ως αναπληρωματικά μέλη της Επιτροπής των Περιφερειών για το υπόλοιπο της θητείας των αντικαθιστώμενων μελών, δηλαδή έως τις 25 Ιανουαρίου 2006:

1. ο κ. H. BLEKER, βουλευτής της επαρχίας Groningen, σε αντικατάσταση του κ. J. BOERTJENS·

2. ο κ. M.J.A. EURLINGS, βουλευτής της επαρχίας Limburg, σε αντικατάσταση της κας M.N. KALLEN-MORREN·

3. ο κ. Ο. HOES, βουλευτής της επαρχίας Noord-Brabant, σε αντικατάσταση του κ. L.J.J. VAN NISTELROOIJ.

Βρυξέλλες, 2 Οκτωβρίου 2003.

Για το Συμβούλιο

Ο Πρόεδρος

G. Pisanu

(1) ΕΕ L 24 της 26.1.2002, σ. 38.
Απόφαση 2003/650/ΚΕΠΠΑ του Συμβουλίου

της 26ης Μαΐου 2003

σχετικά με τη σύναψη της συμφωνίας μεταξύ της Ευρωπαϊκής Ένωσης και της Τσεχικής Δημοκρατίας σχετικά με τη συμμετοχή της Τσεχικής Δημοκρατίας στις υπό την ηγεσία της Ευρωπαϊκής Ένωσης δυνάμεις στην Πρώην Γιουγκοσλαβική Δημοκρατία της Μακεδονίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 24,

τη σύσταση της προεδρίας,

Εκτιμώντας τα ακόλουθα:

(1) Στις 27 Ιανουαρίου 2003, το Συμβούλιο υιοθέτησε την κοινή δράση 2003/92/ΚΕΠΠΑ για τη στρατιωτική επιχείρηση της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας(1).

(2) Το άρθρο 8 της εν λόγω κοινής δράσης προβλέπει ότι οι λεπτομέρειες των ρυθμίσεων σχετικά με τη συμμετοχή τρίτων κρατών θα καθορισθούν βάσει συμφωνίας σύμφωνα με το άρθρο 24 της συνθήκης για την Ευρωπαϊκή Ένωση.

(3) Εν συνεχεία της απόφασης του Συμβουλίου, της 18ης Μαρτίου 2003, με την οποία εξουσιοδοτείται ο Γενικός Γραμματέας/Ύπατος Εκπρόσωπος να αρχίσει διαπραγματεύσεις, ο Γενικός Γραμματέας/Ύπατος Εκπρόσωπος διαπραγματεύθηκε συμφωνία με την Τσεχική Δημοκρατία, σχετικά με τη συμμετοχή της Τσεχικής Δημοκρατίας στις υπό την ηγεσία της Ευρωπαϊκής Ένωσης δυνάμεις στην Πρώην Γιουγκοσλαβική Δημοκρατία της Μακεδονίας.

(4) Η συμφωνία αυτή θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Ένωσης και της Τσεχικής Δημοκρατίας σχετικά με τη συμμετοχή της Τσεχικής Δημοκρατίας στις υπό την ηγεσία της Ευρωπαϊκής Ένωσης δυνάμεις στην Πρώην Γιουγκοσλαβική Δημοκρατία της Μακεδονίας, εγκρίνεται εξ ονόματος της Ευρωπαϊκής Ένωσης.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που εξουσιοδοτούνται να υπογράψουν τη συμφωνία δεσμεύοντας την Ευρωπαϊκή Ένωση.

Άρθρο 3

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Άρθρο 4

Η παρούσα απόφαση παράγει αποτελέσματα από την ημέρα της εκδόσεώς της.

Βρυξέλλες, 26 Μαΐου 2003.

Για το Συμβούλιο

Ο Πρόεδρος

Γ. Δρύς

(1) ΕΕ L 34 της 11.2.2003, σ. 26.
Απόφαση της Επιτροπής

της 26ης Σεπτεμβρίου 2003

για την τροποποίηση του καταλόγου των ζωνών τις οοποίες αφορά ο στόχος αριθ. 2 των Διαρθρωτικών Ταμείων για την περίοδο 2000-2006 στη Γαλλία

[κοινοποιηθείσα υπό τον αριθμό Ε(2003) 3357]

(Το κείμενο στη γαλλική γλώσσα είναι το μόνο αυθεντικό)

(2003/679/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(1), όπως τροποποιήθηκε τελευταία από τον κανονισμό (ΕΚ) αριθ. 1105/2003(2), και ιδίως το άρθρο 4 παράγραφος 11 δεύτερο εδάφιο,

Κατόπιν διαβούλευσης με την επιτροπή για την ανάπτυξη και την ανασυγκρότηση των περιφερειών, με την επιτροπή γεωργικών διαρθρώσεων και αγροτικής ανάπτυξης και την επιτροπή του τομέα της αλιείας και της υδατοκαλλιέργειας,

Εκτιμώντας τα ακόλουθα:

(1) Με την απόφαση 2000/339/ΕΚ της Επιτροπής(3), όπως τροποποιήθηκε τελευταία από την απόφαση 2001/202/ΕΚ(4), καταρτίστηκε κατάλογος επιλέξιμων ζωνών για το στόχο αριθ. 2, για την περίοδο προγραμματισμού 2000-2006.

(2) Οι γαλλικές αρχές ενημέρωσαν την Επιτροπή για τη σοβαρή κρίση που έχει προκαλέσει η έκρηξη στο εργοστάσιο AZF της Τουλούζης και την ανάγκη δημιουργίας ζωνών δραστηριότητας για την αναζωογόνηση της πληγείσας περιοχής και την ανάκτηση των θέσεων απασχόλησης.

(3) Κατόπιν αιτήματος της Επιτροπής, οι γαλλικές αρχές επιβεβαίωσαν ότι οι τροποποιήσεις που ζήτησαν δεν μεταβάλλουν το συνολικό επιλέξιμο πληθυσμό της περιφέρειας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο κατάλογος των ζωνών τις οποίες αφορά ο στόχος αριθ. 2 για την περίοδο 2000-2006, στη Γαλλία, ο οποίος έχει καταρτισθεί με την απόφαση 2000/339/ΕΚ, τροποποιείται όπως περιγράφεται στο παράρτημα.

Ο κατάλογος των κοινοτήτων που δεν περιλαμβάνονται στο παράρτημα παραμένει αμετάβλητος.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 26 Σεπτεμβρίου 2003.

Για την Επιτροπή

Michel Barnier

Μέλος της Επιτροπής

(1) ΕΕ L 161 της 26.6.1999, σ. 1.

(2) ΕΕ L 158 της 27.6.2003, σ. 3.

(3) ΕΕ L 123 της 24.5.2000, σ. 1.

(4) ΕΕ L 78 της 16.3.2001, σ. 42.

ΠΑΡΑΡΤΗΜΑ

Τροποποίηση του καταλόγου των επιλέξιμων περιοχών του στόχου 2 των διαρθρωτικών ταμείων, στην περιφέρεια Haute-Garonne (FR623), Γαλλία

Περίοδος 2004 έως 2006

>ΘΕΣΗ ΠΙΝΑΚΑ>
Απόφαση του Συμβουλίου

της 15ης Ιουλίου 2003

για την εξουσιοδότηση του Βασιλείου της Ισπανίας να ανανεώσει, έως τις 7 Μαρτίου 2004, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής

(2003/538/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 167 παράγραφος 3,

την πρόταση της Επιτροπής,

Εκτιμώντας τα ακόλουθα:

(1) Η συμφωνία αμοιβαίων αλιευτικών σχέσεων μεταξύ της κυβέρνησης του Βασιλείου της Ισπανίας και της Δημοκρατίας της Νοτίου Αφρικής, που υπογράφηκε στις 14 Αυγούστου 1979, άρχισε να ισχύει στις 8 Μαρτίου 1982, για αρχική περίοδο δέκα ετών. Παραμένει σε ισχύ για αόριστο χρονικό διάστημα, εάν εν τω μεταξύ δεν καταγγελθεί με προειδοποίηση δώδεκα μηνών.

(2) Το άρθρο 167 παράγραφος 2 της πράξης προσχώρησης προβλέπει ότι τα δικαιώματα και οι υποχρεώσεις που απορρέουν από συμφωνίες αλιείας που έχει συνάψει το Βασίλειο της Ισπανίας με τρίτες χώρες δεν επηρεάζονται κατά το χρονικό διάστημα κατά το οποίο οι διατάξεις των συμφωνιών αυτών διατηρούνται προσωρινά σε ισχύ.

(3) Δυνάμει του άρθρου 167 παράγραφος 3 της αυτής πράξης προσχώρησης, το Συμβούλιο λαμβάνει, πριν από τη λήξη των αλιευτικών συμφωνιών που έχει συνάψει το Βασίλειο της Ισπανίας με τρίτες χώρες, τις κατάλληλες αποφάσεις για τη διατήρηση των αλιευτικών δραστηριοτήτων που απορρέουν από τις συμφωνίες αυτές, συμπεριλαμβανομένης της δυνατότητας παράτασής τους για χρονικό διάστημα ενός έτους κατ' ανώτατο όριο. Η προαναφερθείσα συμφωνία ανανεώθηκε έως τις 7 Μαρτίου 2003(1).

(4) Θα πρέπει να εξουσιοδοτηθεί το Βασίλειο της Ισπανίας να ανανεώσει, έως τις 7 Μαρτίου 2004, την εν λόγω συμφωνία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Βασίλειο της Ισπανίας εξουσιοδοτείται να ανανεώσει, έως τις 7 Μαρτίου 2004, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής, η οποία άρχισε να ισχύει στις 8 Μαρτίου 1982.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 15 Ιουλίου 2003.

Για το Συμβούλιο

Ο Πρόεδρος

G. Tremonti

(1) ΕΕ L 116 της 3.5.2002, σ. 31.
Απόφαση του Συμβουλίου

της 22ας Ιουλίου 2003

για την αντικατάσταση μελών της επιτροπής του Ευρωπαϊκού Κοινωνικού Ταμείου

(2003/C 186/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 147,

τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(1), και ιδίως το άρθρο 49,

την απόφαση του Συμβουλίου, της 8ης Οκτωβρίου 2001, για το διορισμό των μελών της Επιτροπής που προβλέπεται στο άρθρο 147 της συνθήκης για την ΕΚ(2),

την πρόταση της Επιτροπής,

Εκτιμώντας τα ακόλουθα:

(1) Με την απόφασή του της 8ης Οκτωβρίου 2001 και ύστερα από πρόταση της Επιτροπής, το Συμβούλιο διόρισε τα τακτικά και τα αναπληρωματικά μέλη της επιτροπής του Ευρωπαϊκού Κοινωνικού Ταμείου για την περίοδο που λήγει στις 22 Οκτωβρίου 2004.

(2) Στο μεταξύ, οι θέσεις ορισμένων μελών κενώθηκαν λόγω παραίτησης.

(3) Πρέπει να διοριστούν νέα μέλη της επιτροπής του Ευρωπαϊκού Κοινωνικού Ταμείου για τις θέσεις που έχουν μείνει κενές,

ΑΠΟΦΑΣΙΖΕΙ:

Άρθρο 1

Τα άτομα των οποίων το ονοματεπώνυμο αναφέρεται στο παράρτημα διορίζονται μέλη της επιτροπής του Ευρωπαϊκού Κοινωνικού Ταμείου, για το υπόλοιπο της θητείας, δηλαδή έως τις 22 Οκτωβρίου 2004, όπως προαναφέρθηκε.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 22 Ιουλίου 2003.

Για το Συμβούλιο

Ο Πρόεδρος

G. Alemanno

(1) ΕΕ L 161 της 26.6.1999, σ. 1.

(2) ΕΕ C 292 της 18.10.2001, σ. 1.

ΠΑΡΑΡΤΗΜΑ

>ΘΕΣΗ ΠΙΝΑΚΑ>
Απόφαση του Συμβουλίου

της 16ης Ιουνίου 2003

για σύναψη της συμφωνίας μεταξύ της Ευρωπαϊκής Κοινότητας και της κυβέρνησης της Ιαπωνίας σχετικά με τη συνεργασία για την αντιμετώπιση των αντιανταγωνιστικών δραστηριοτήτων

(2003/520/ΕΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 83 και 308, σε συνδυασμό με το άρθρο 300 παράγραφος 3 πρώτο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Λόγω της αυξανόμενης διεθνούς διάστασης των προβλημάτων του ανταγωνισμού, θα πρέπει να ενισχυθεί η διεθνής συνεργασία σε αυτόν τον τομέα.

(2) Η ορθή και αποτελεσματική εφαρμογή των νομοθεσιών περί ανταγωνισμού έχει καθοριστική σημασία για την εύρυθμη λειτουργία των αγορών και για το διεθνές εμπόριο.

(3) Η θέσπιση των αρχών της θετικής διεθνούς αβροφροσύνης στο διεθνές δίκαιο και η εφαρμογή των αρχών αυτών στην επιβολή των κανόνων περί ανταγωνισμού της Ευρωπαϊκής Κοινότητας και της Ιαπωνίας είναι πιθανό να αυξήσουν την αποτελεσματικότητα της εφαρμογής τους.

(4) Για το σκοπό αυτό, η Επιτροπή διαπραγματεύθηκε συμφωνία με την Ιαπωνία όσον αφορά την εφαρμογή των κανόνων ανταγωνισμού της Ευρωπαϊκής Κοινότητας και της Ιαπωνίας.

(5) Η προσφυγή στο άρθρο 308 της συνθήκης επιβάλλεται επειδή στο κείμενο της συμφωνίας περιλαμβάνονται συγχωνεύσεις και εξαγορές που εμπίπτουν στις διατάξεις του κανονισμού (ΕΟΚ) αριθ. 4064/89 του Συμβουλίου, της 21ης Δεκεμβρίου 1989, για τον έλεγχο των συγκεντρώσεων μεταξύ επιχειρήσεων(3), ο οποίος βασίζεται κυρίως στο άρθρο 308.

(6) Η συμφωνία θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της κυβέρνησης της Ιαπωνίας σχετικά με τη συνεργασία για την αντιμετώπιση των αντιανταγωνιστικών δραστηριοτήτων, εγκρίνεται εξ ονόματος της Ευρωπαϊκής Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ευρωπαϊκής Κοινότητας(4).

Λουξεμβούργο, 16 Ιουνίου 2003.

Για το Συμβούλιο

Ο Πρόεδρος

Γ. Παπανδρέου

(1) Πρόταση της 8ης Μαΐου 2002 (δεν δημοσιεύθηκε ακόμη στην Επίσημη Εφημερίδα).

(2) Γνώμη της 3ης Ιουλίου 2002 (δεν δημοσιεύθηκε ακόμη στην Επίσημη Εφημερίδα).

(3) ΕΕ L 395 της 30.12.1989, σ. 1 (διορθωτικό στην ΕΕ L 257 της 21.9.1990, σ. 13), όπως τροποποιήθηκε από τον κανονισμό (EΚ) αριθ. 1310/97 του Συμβουλίου (ΕΕ L 180 της 9.7.1997, σ. 1).

(4) Η συμφωνία αρχίζει να ισχύει στις 9 Αυγούστου 2003 σύμφωνα με το άρθρο 12 παράγραφος 1 αυτής.